Ferrari 458 Italia zozadu
**Ferrari 458 Italia** je športový automobil s motorom pred zadnou nápravou a zadným náhonom ktoré od roku 2009 vyrába talianska automobilka Ferrari. 458 Italia nahradil v roku 2009 model F430. 458 Italia bol oficiálne predstavený na Frankfurt Motor Show 2009 dňa 15. septembra.

Prehľad
-------

Prvé oficiálne oznámenie 458 Italie automobilkou Ferrari bolo opísané ako nástupca modelu F430, ale s úplne novým dizajnom, zahŕňajúcom technológie vyvinuté zo skúseností automobilky s Formulou 1.

### Motor

Motor Ferrari 458 Italia
458 Italia je poháňaný 8-valcovým motorom s objemom 4 499 cm³, ktorý dosahuje výkon 420 kW/570 koní pri 9000 ot/min a 540 Nm krútiaceho momentu pri 6000 ot/min, s 80 % krútiaceho momentu, ktoré sú k dispozícii už pri 3250 ot/min. Zovretie válcov je klasických 90°, motor je montovaný pozdĺžne pred zadnú nápravu, teda uprostred. Motor pochádza z tvorby koncernu Fiat, konkrétne z Ferrari & Maserati design. Motor je vybavený priamym vstrekovaním paliva, ktoré je prvým vo vozidlách Ferrari s motorom umiestneným vzadu v strede. Motor pracuje pri kompresnom pomere 12.5:1.

### Prevodovka

Štandardnou prevodovkou je 7-stupňová dvojspojková prevodovka Getrag, podobne ako pri Ferrari California. 458 Italia nie je dostupný s tradičnou manuálnou prevodovkou preto je štvrtým automobilom po Ferrari Enzo, Challenge Stradale a 430 Scuderia, ktoré niesú v ponuke s manuálnou prevodovkou. Ide o prvý hlavný model, ktorý nie je ponúkaný s manuálnou prevodovkou.

### Riadenie

Pruženie automobilu zaobstaráva na prednej náprave dvojité priečne trojuholníkové ramená a viacprvkové zavesenie na zadnej náprave spolu s E-Diff a F1 Trac systémami regulácie preklzu, ktoré sú určené na zlepšenie ovládania vozidla v zákrutách a zlepšenie pozdĺžneho zrýchlenia o 32 % v porovnaní s predchádzajúcimi modelmi.

Kompozitné brzdy z uhlíkových vlákien a keramiky nesú názov Ferrari/Brembo CCM spoločne so systémom ABS zkrátili brzdnú dráhu 100 – 0 km/h na dĺžku 32,5 metra.

Adaptívne magnetorheologické tlmiče SCM2 (Sospensioni a Controllo Magnetoreologico) sú vysledkom spolupráce s firmou Delphi.

Prístrojová doska Ferrari 458 Italia
### Problémy

Prvé vyrobené kusy modelu 458 Italia/Challenge mali problémy so vznietením zadnej časti vozidla. Ferrari priznalo, že vznietenie má na svedomí nekvalitné lepidlo, ktoré sa pri vysokých teplotách (pri jazde po diaľnici, na okruhu) roztopilo a dostalo sa do oblasti výfukového potrubia kde sa s horúcimi výfukovými plynmi vznietilo. Závadou trpelo približne 65 % aut vyrobených v roku 2009 (nevyrobilo sa ich veľa) a 25 % v roku 2010. 
  

Ďalší problém bola deformácia predných blatníkov a predného spliteru. Táto chyba nastala len pri niekoľkých vyrobených kusoch a jej príčinou bola rýchla jazda. Vysokou rýchlosťou vzduchu sa ohýbali časti auta, zlepšujúce aerodynamiku a po ich zdeformovaní mali opačný účinok.

Výkony a parametre
------------------

|  |  |
| --- | --- |
| **Zrýchlenie 0 – 100 km/h** | 3,3 s |
| **Zrýchlenie 0 – 160 km/h** | 6,8 s |
| **Zrýchlenie 0 – 200 km/h** | 10,2 s |
| **Zrýchlenie 0 – 300 km/h** | 32,4 s |
| **1/4 míle (400 m)** | 11,1 s 215 km |
| **1 000 m** | 19,6 s pri 271 km/h |
| **Brzdná dráha 100 – 0 km/h** | 32 m |
| **Maximálna rýchlosť** | 328 km/h |
| **Výkon pri ot./min.** | 570 PS (419 kW) pri 9 000 |
| **Krútiaci moment pri ot./min.** | 540 Nm pri 6 000 |
| **Pomer výkonu na hmotnosť** | 413 PS (282 kW) na tonu |
| **Pomer výkonu na liter (motor)** | 126 PS (93 kW) na liter |
| **Rozloženie hmotnosti** | 42 %/58 % (pred./zad. náprava) |
| **Kombinovaná spotreba** | 13,6 L/100 km |
| **Objem palivovej nádrže** | 86 L |

Ferrari 458 Challenge
---------------------

458 Challenge bol prezentovaný na Ferrari Annual Dealer Meeting dňa 14. júla 2010. Ferrari tvrdí, že ich najnovšie Challenge môže zvládnuť pretekársky okruh Fiorano v čase 1:16.5, čo je o dve sekundy menej ako jeho predchodca F430 Challenge, a iba o 0,2 viac ako Ferrari FXX.

Ferrari 458 Spider
------------------

Ferrari 458 Italia vo verzií s premenlivou strechou – Roadster (Spider).  

Bol predstavený na 2011 Frankfurt Motor Show vo Frankfurte nad Mohanom. Má pevnú skladaciu strechu, ktorá sa zloží v priebehu 14 sekúnd. Hmotnosť je oproti základnej verzií vyššia len o 25 kg a maximálna rýchlosť je 319 km/h. Ferrari plánuje predať 1 500 – 2 000 kusov ročne. Jeremy Clarkson a James May, dvaja z troch moderátorov svetovo najpopulárnejšieho televízneho magazínu Top Gear sa zhodli, že Ferrari 458 Italia Spider je najlepšie superauto s motorom uprostred súčasnosti a bezpochyby najlepší roadster všetkých čias.

Ferrari 458 Speciale
--------------------

**Ferrari 458 Speciale** je odľahčená a výkonnejšia verzia základného modelu 458 Italia a nástupca modelu 430 Scuderia. Oproti základnej verzií je typ Speciale ľahší o 90 kg, teda jeho hmotnosť je 1 290 kg oproti pôvodným 1380. Taktiež má vylepšený pôvodný 4.5-litrový motor, ktorý teraz dodáva 605 koní (445 kW) pri 9 000 otáčkach, krútiaci moment 540 Nm pri 6000 ot./min ostáva nezmenený, ale zmenil sa jeho priebeh v závislosti od otáčok. Aj vďaka tomu klesli emisie CO2 z 307 g/km na 275 gramov, čo zodpovedá spotrebe približne 12 L/100 km. Auto má okrem toho aj vylepšenú aerodynamiku, napríklad klapky, ktoré redukujú aerodynamický odpor alebo zvyšujú prítlak podľa potreby. Využíva nový systém SSC, ktorý pomocou trakčnej kontroly rozdeľuje krútiaci moment medzi hnanými kolesá. Model bol prvýkrát predstavený cez internet, na živo bude prvý raz prezentovaný na autosalóne vo Frankfurte, ktorý sa bude konať 10. septembra 2013.

Motor v type 458 Speciale disponuje najvyšším výkonom na zdvihový objem medzi atmosférickými motormi u cestných automobilov – 135 koní/L a je to najvýkonnejší osemvalcový motor Ferrari v cestnom aute, aký kedy vyrobili. Ferrari 458 Speciale zvládne prejsť testovací okruh Ferrari – Fiorano za 1:23:5, čo znamená priemernú rýchlosť 130 km/h. V dobe testu to je tretí najrýchlejší čas na okruhu, za LaFerrari a Ferrari F12 Berlinetta.

|  |  |
| --- | --- |
| **Motor** | V8 90° 4 495 cm³ |
| **Výkon pri ot./min.** | 605 PS (445 kW) pri 9 000 |
| **Krútiaci moment pri ot./min.** | 540 Nm pri 6 000 |
| **Hmotnosť** | 1 290 kg |
| **Zrýchlenie 0 – 100 km/h** | 3.0 s |
| **Zrýchlenie 0 – 200 km/h** | 9.1 s |
| **Emisie CO2** | 275 g/km |

Referencie
----------

1. 1 2 3   *Ferrari Announces the 458 Italia as the F430 Successor, Counts Down to Frankfurt Debut* [online]. italiaspeed.com, [cit. 2009-07-28]. Dostupné online.
2. ↑   *2010 Ferrari 458 Italia Preview* [online]. JB car pages. Dostupné online.
3. ↑   *Ferrari Unveils 458 Italia at Frankfurt Motor Show* [online]. Automoblog.net. Dostupné online.
4. 1 2 3 4 5   *First look at Ferrari's all-new '458 Italia' supercar* [online]. Motor Authority, [cit. 2009-07-28]. Dostupné online.
5. ↑   *Technical specifications* [online]. ferrari.com, [cit. 2010-08-14]. Dostupné online.
6. ↑   *Ferrari 458 Italia* [online]. Inautonews, [cit. 2009-07-28]. Dostupné online.
7. ↑   *Ferrari 458 Challenge anno 459 unced* [online]. AUSmotive.com. Dostupné online.
8. ↑   *Ferrari 458 Challenge debuts at Maranello* [online]. DieselStation.com. Dostupné online.
9. ↑
10. ↑
11. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Ferrari 458 Italia**

Externé odkazy
--------------

* Oficiálna Ferrari 458 Italia webstránka